CELEX: 
Language: hr
Date: 2019-03-14 00:00:00
Title: DELEGIRANA UREDBA KOMISIJE (EU) …/... o dopuni Uredbe (EU) br. 305/2011 Europskog parlamenta i Vijeća utvrđivanjem razreda svojstava povezanih s otpornošću na vjetar za vanjska sjenila i tende

OBRAZLOŽENJE
            
            
               1.KONTEKST DELEGIRANOG AKTA
            
            
               Uredbom (EU) br. 305/2011 Europskog parlamenta i Vijeća od 9. ožujka 2011. o utvrđivanju usklađenih uvjeta za stavljanje na tržište građevnih proizvoda i stavljanju izvan snage Direktive Vijeća 89/106/EEZ
                  1
                prihvaćaju se dvije glavne mogućnosti za utvrđivanje razreda svojstva u odnosu na bitne značajke građevnih proizvoda. U skladu s člankom 27. stavkom 1. i člankom 60. točkom (f) to se može učiniti delegiranim aktima Komisije, a člankom 27. stavkom 2. u tu je svrhu dopuštena upotreba usklađenih normi na temelju revidiranog ovlaštenja. U skladu s člankom 27. stavkom 2. prvim podstavkom, ako je Komisija utvrdila takve razrede, europska tijela za normizaciju upotrebljavaju te razrede u usklađenim normama.
            
            
               U skladu s definicijom iz članka 2. točke 7. Uredbe (EU) br. 305/2011, „razred” znači raspon razina svojstava građevnog proizvoda, razgraničen minimalnom i maksimalnom vrijednošću. Stoga se razredima iz Uredbe (EU) br. 305/2011 uvijek izražava određeni raspon utvrđenih svojstava proizvoda.
            
            
               Nadalje, u Uredbi (EU) br. 305/2011 različite se vrste razreda ne razlikuju ovisno o njihovu podrijetlu, dok su se u Direktivi Vijeća 89/106/EEZ prema tome razlikovale. Razredi svojstava koje utvrđuje Komisija i takvi razredi koje utvrđuju europska tijela za normizaciju stoga se moraju priznati i poštovati na isti način. 
            
            
               Nadalje, cijelu bi klasifikaciju svojstava trebalo definirati kao otvorenu, uključujući sve moguće razine svojstava u odnosu na dane bitne značajke za proizvode obuhvaćene predmetnom normom. Inače bi se istovremeno uspostavila i granična vrijednost za takva svojstva.
            
            
               Europski odbor za normizaciju (CEN) prvotno je 2004. donio, a 2008. izmijenio europsku normu za proizvod EN 13561 za vanjska sjenila i tende te zahtjeve u pogledu njihove učinkovitosti, uključujući sigurnost. Ta norma sadržava klasifikacije za svojstva proizvoda koje obuhvaća, posebice u pogledu njihove bitne značajke otpornosti na vjetar, za koju su uvedena četiri razreda svojstva.
            
            
               Prema dostupnim informacijama, postojeći razredi nisu dovoljni za sve dostupne proizvode jer su u posljednje vrijeme u tom području razvijene nove vrste proizvoda, s većom otpornošću na vjetar. Upotreba postojećih razreda može u nekim slučajevima dovesti i do sigurnosnih problema povezanih s pričvršćivanjem proizvoda. Zbog toga bi klasifikaciju predmetnog svojstva trebalo proširiti, ali uz razlikovanje s obzirom na različite podvrste proizvoda obuhvaćenih normom EN 13561: s obzirom na otpornost sustava za pričvršćivanje, za sklopive zglobne tende bila bi primjerena samo tri razreda, a dodatna tri razreda, u odnosu na četiri postojeća, bila bi primjenjiva samo na vanjska sjenila kod kojih platno klizi po bočnim vodilicama te na pergole.
            
            
               Ti se ciljevi moraju postići dodavanjem još triju razreda za bitnu značajku otpornosti na vjetar u klasifikaciju uključenu u normu EN 13561, kako ju je objavio Europski odbor za normizaciju u ožujku 2016., te razlikovanjem upotrebe razreda među podvrstama proizvoda obuhvaćenih tom normom, konkretno za sklopive zglobne tende, vanjska sjenila kod kojih platno klizi po bočnim vodilicama i pergole. Za druge vrste tenda, vertikalne rolo tende, markizoleta i mreža protiv insekata, nova verzija norme EN 13561 ne unosi promjene u postojeću klasifikaciju.
            
            
               U skladu s primjenom Uredbe (EU) br. 305/2011, da bi sama europska normizacijska tijela u usklađenu normu uvela takve nove klasifikacije, morala bi izdati novo revidirano ovlaštenje. Budući da se to nije dogodilo, a i trajalo bi dulje, smatralo se prikladnijim nastaviti s ovom Delegiranom uredbom.
            
            
               Nije se smatralo primjerenim uključiti druge klasifikacije svojstava iz norme EN 13561 u područje primjene Uredbe jer se na temelju Uredbe (EU) br. 305/2011 te klasifikacije sadržane u usklađenim normama, na koje se upućuje u okviru Direktive 89/106/EEZ u Službenom listu Europske unije, trebaju smatrati primjenjivima u skladu s Uredbom (EU) br. 305/2011 bez potrebe za daljnjim djelovanjem.
            
            
               2.SAVJETOVANJA PRIJE DONOŠENJA AKTA
            
            
               O nacrtu Delegirane uredbe raspravljalo se na sastanku Savjetodavne skupine za građevne proizvode 14. lipnja 2016. te je dostavljen stručnjacima na pisano savjetovanje od 31. svibnja do 28. lipnja 2016. Prije tih koraka sve države članice imale su mogućnost imenovati stručnjake koji će sudjelovati u savjetovanju. Uz te stručnjake, u savjetovanju su sudjelovali i drugi vanjski dionici. Dokumenti o kojima se raspravljalo na sastanku Savjetodavne skupine i koji su relevantni za pisano savjetovanje istodobno su proslijeđeni Europskom parlamentu i Vijeću, kako je predviđeno Zajedničkim dogovorom o delegiranim aktima. Očitovanja iznesena u tim kontekstima i doprinosi koje je Komisija kasnije primila uzeti su u obzir pri izradi konačnog nacrta ovog akta za savjetovanje među službama.
            
            
               Nacrt Delegirane uredbe bio je objavljen na portalu Bolja regulativa od 31. listopada 2018. do 28. studenoga 2018. radi prikupljanja povratnih informacija od javnosti te stavljen na raspolaganje WTO-u od 7. studenoga 2018. do 6. siječnja 2019. Dva su dionika poslala povratne informacije. Jedan je dionik iznio primjedbe o tehničkom pitanju u kojem će biti riječ u kontekstu zahtjeva za normizaciju te stoga te primjedbe nisu relevantne za predmetni delegirani akt. Drugi je iznio primjedbe da za razred 3. ne bi trebalo postaviti gornju granicu, ali to nije slučaj kad ga se čita zajedno s razredom 4., koji slijedi iza njega, te stoga ni ta primjedba nije relevantna.
            
            
               3.PRAVNI ELEMENTI DELEGIRANOG AKTA
            
            
               U skladu s člankom 27. Uredbe (EU) br. 305/2011 mogu se utvrditi razredi svojstava u vezi s bitnim značajkama građevnih proizvoda. U skladu s člankom 27. stavkom 1. i člankom 60. točkom (f) to se može učiniti delegiranim aktima Komisije. U skladu s člankom 27. stavkom 2. prvim podstavkom, ako je Komisija utvrdila takve razrede, europska tijela za normizaciju upotrebljavaju te razrede u usklađenim normama.
            
            
               U skladu s člankom 2. točkom 7. Uredbe (EU) br. 305/2011, „razred” znači raspon razina svojstava građevnog proizvoda, razgraničen minimalnom i maksimalnom vrijednošću. U Uredbi (EU) br. 305/2011 ne razlikuju se različite vrste razreda. Razredi svojstava koje utvrđuje Komisija i takvi razredi koje utvrđuju europska tijela za normizaciju stoga se moraju priznati i poštovati na isti način.
            
            
               Budući da bi u skladu s primjenom Uredbe (EU) br. 305/2011 europskim tijelima za normizaciju za uvođenje novih klasifikacija u usklađene norme trebalo izdati nova revidirana ovlaštenja, što se nije dogodilo, smatralo se prikladnijim nastaviti s ovom Delegiranom uredbom.
            
            
               Stoga bi trebalo donijeti Delegiranu uredbu za utvrđivanje novih razreda svojstava vanjskih sjenila i tendi, u skladu s europskom normom EN 13561.
            
         
         
            
               Delegirana uredba u skladu je s načelom proporcionalnosti. Akt rezultira ublažavanjem određenih poteškoća uzrokovanih učinkom Uredbe (EU) br. 305/2011 na utvrđivanje klasifikacijskih sustava za svojstva građevnih proizvoda te se stoga može ocijeniti da koristi cijelom europskom građevinskom sektoru.
            
            
               DELEGIRANA UREDBA KOMISIJE (EU) …/...
            
            
               оd 14.3.2019.
            
            
               o dopuni Uredbe (EU) br. 305/2011 Europskog parlamenta i Vijeća utvrđivanjem razreda svojstava povezanih s otpornošću na vjetar za vanjska sjenila i tende
            
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) br. 305/2011 Europskog parlamenta i Vijeća od 9. ožujka 2011. o utvrđivanju usklađenih uvjeta za stavljanje na tržište građevnih proizvoda i stavljanju izvan snage Direktive Vijeća 89/106/EEZ
                  2
               , a posebno njezin članak 27. stavak 1.,
            
            
               budući da:
            
            
               (1)Europsku normu EN 13561 o vanjskim sjenilima i tendama  Europski odbor za normizaciju (CEN) donio je 2004. te izmijenio 2008. Ta norma sadržava četiri razreda svojstava za vanjska sjenila i tende, posebice s obzirom na otpornost tih proizvoda na vjetar.
            
            
               (2)Razredi utvrđeni normom EN 13561 nisu dostatni za sve proizvode koji su trenutačno dostupni na tržištu. Najnoviji proizvodi otporniji su na vjetar nego prijašnji. Upotreba postojećih razreda može u nekim slučajevima dovesti do sigurnosnih problema povezanih s pričvršćivanjem proizvoda.
            
            
               (3)Stoga je klasifikaciji uključenoj u normu EN 13561 potrebno dodati još tri razreda svojstva za otpornost na vjetar. Potrebno je i razlikovati upotrebu razreda među podvrstama proizvoda obuhvaćenih tom normom, konkretno za sklopive zglobne tende, vanjska sjenila kod kojih platno klizi po bočnim vodilicama i pergole. 
            
            
               (4)U skladu s člankom 27. Uredbe (EU) br. 305/2011, razrede svojstava u vezi s bitnim značajkama građevnih proizvoda može utvrditi Komisija ili europsko normizacijsko tijelo na temelju revidiranog ovlaštenja koje je izdala Komisija. S obzirom na potrebu da se dodatni razredi svojstva utvrde što prije, te nove razrede svojstva trebala bi utvrditi Komisija. U skladu s člankom 27. stavkom 2. te Uredbe, ti se razredi trebaju upotrebljavati u usklađenim normama,
            
            
               DONIJELA JE OVU UREDBU:
            
            
               Članak 1.
            
            
               Utvrđuju se razredi svojstva u vezi s otpornošću na vjetar za vanjska sjenila i tende kako je utvrđeno u Prilogu.
            
            
               Članak 2.
            
            
               Ova Uredba stupa na snagu dvadesetog dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 14.3.2019.
            
         
         
            
               
                     Za Komisiju
               
               
                     Predsjednik
                     Jean-Claude JUNCKER
               
            
         
         
            
                  
                     (1)
                  
                        SL L 88, 4.4.2011., str. 5.
               
               
                  
                     (2)
                  
                        SL L 88, 4.4.2011., str. 5.
               
            
      
    ---documentbreak--- 
      
         
         
            
               PRILOG
            
            
            
               Tablica 1.
            
            
               Razredi svojstva u vezi s otpornošću na vjetar za vanjska sjenila kod kojih platno klizi po bočnim vodilicama i pergole
            
            
                     
                        Razredi
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
               
                     
                        Nazivna jačina vjetra pN (N/m²)
                     
                  
                  
                     
                        < 40
                     
                  
                  
                     
                        ≥ 40 – < 70
                     
                  
                  
                     
                        ≥ 70 – < 110
                     
                  
                  
                     
                        ≥ 110 – < 170
                     
                  
               
                     
                        Sigurna jačina vjetra pS (N/m²)
                     
                  
                  
                     
                        < 48
                     
                  
                  
                     
                        ≥ 48 – < 84
                     
                  
                  
                     
                        ≥ 84 – < 132
                     
                  
                  
                     
                        ≥ 132 – < 204
                     
                  
               
            
                     
                        Razredi
                     
                  
                  
                     
                        4
                     
                  
                  
                     
                        5
                     
                  
                  
                     
                        6
                     
                  
               
                     
                        Nazivna jačina vjetra pN (N/m²)
                     
                  
                  
                     
                        ≥ 170 – < 270
                     
                  
                  
                     
                        ≥ 270 – < 400
                     
                  
                  
                     
                        ≥ 400
                     
                  
               
                     
                        Sigurna jačina vjetra pS (N/m²)
                     
                  
                  
                     
                        ≥ 204 – < 324
                     
                  
                  
                     
                        ≥ 324 – < 480
                     
                  
                  
                     
                        ≥ 480
                     
                  
               
            
               Tablica 2.
            
            
               Razredi svojstva u vezi s otpornošću na vjetar za tende s rešetkastom rukom, tende s rukom pričvršćenom na zid, tende s kliznom rukom, vertikalne rolo tende, markizolete, fasadne tende, krovne tende, tende ostakljenih terasa i mreže protiv insekata
            
            
                     
                        Razredi
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
               
                     
                        Nazivna jačina vjetra pN (N/m²)
                     
                  
                  
                     
                        < 40
                     
                  
                  
                     
                        ≥ 40 – < 70
                     
                  
                  
                     
                        ≥ 70 – < 110
                     
                  
                  
                     
                        ≥ 110
                     
                  
               
                     
                        Sigurna jačina vjetra pS (N/m²)
                     
                  
                  
                     
                        < 48
                     
                  
                  
                     
                        ≥ 48 – < 84
                     
                  
                  
                     
                        ≥ 84 – < 132
                     
                  
                  
                     
                        ≥ 132
                     
                  
               
            
               Tablica 3.
            
            
               Razredi svojstva u vezi s otpornošću na vjetar za sklopive zglobne tende
            
            
                     
                        Razredi
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
               
                     
                        Nazivna jačina vjetra pN (N/m²)
                     
                  
                  
                     
                        < 40
                     
                  
                  
                     
                        ≥ 40 – < 70
                     
                  
                  
                     
                        ≥ 70
                     
                  
               
                     
                        Sigurna jačina vjetra pS (N/m²)
                     
                  
                  
                     
                        < 48
                     
                  
                  
                     
                        ≥ 48 – < 84
                     
                  
                  
                     
                        ≥ 84